Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 1291

b) A mesterképzési szakon végzettek alkalmasak: – molekuláris biológiai problémák multidiszciplináris megközelítésére, – a kutatási irányok kiválasztására, a kísérletek kivitelezésére és a kapott eredmények értékelésére az adott szakterületen, – molekuláris biológiai módszerek önálló alkalmazására az alap- és az alkalmazott kutatások területén, – speciális szakterületeken, határtudományok területén, multidiszciplináris team tagjaként tevékenykedni, – gyakorlati készségek és képességek birtokában innovatív tevékenységet folytatni. Ezen túlmenően a bioanalitika specializációs modult teljesítő hallgatók képesek: – molekuláris biológiai, egészségügyi, élelmiszeripari, környezetvédelmi és gyógyszeripari stb. feladatokhoz kapcsolódó analitikai problémák felismerésére, az analitikai módszerek kiválasztására, alkalmazására, és a problémák megoldására, a biokémia-genomika specializációs modult teljesítő hallgatók alkalmasak: – arra, hogy multidiszciplináris team tagjaként bekapcsolódjanak biokémiai, genomikai kutatásokba, – a biokémiai folyamatok molekuláris szintű feltárására, a génexpressziós események és mintázatok vizsgálatára, a genetika specializációs modult teljesítő hallgatók alkalmasak: – arra, hogy genetikai kutatásokba bekapcsolódjanak, – a folyamatok molekuláris szinten történő feltárására, vizsgálatára, a megfelelő genetikai módszerek kiválasztására, kísérletek kivitelezésére, a kapott eredmények értékelésére, 2008/120. szám – betegségek genetikai hátterének vizsgálatára, az immunológia, sejt- és mikrobiológia specializációs modult teljesítő hallgatók alkalmasak: – arra, hogy bekapcsolódjanak a mikrobiológiai, járványügyi, immunológiai és fertőző betegségekkel kapcsolatos alap- és klinikai kutatásokba, – részt vegyenek mikrobiológiai minőségellenőrzésben, alkalmazott mikrobiológiai, immunológiai fejlesztésben, járványügyi megelőző tevékenységben és környezeti tanulmányokban, a molekuláris agrobiológia specializációs modult teljesítő hallgatók alkalmasak: – arra, hogy állatorvosokkal, növényvédelmi és más szakemberekkel együtt multidiszciplináris team tagjaként molekuláris agrobiológiai kutatásokat végezzenek, a molekuláris evolúcióbiológia specializációs modult teljesítő hallgatók képesek: – bekapcsolódni a modern szemléletű evolúcióbiológiai és ökológiai alapkutatásokba, – részt venni a természet- és környezetvédelmi munkához kapcsolódó alkalmazott kutatásokban, – új szupraindividuális problémák felismerésére, molekuláris biológiai módszerek alkalmazásával a megfelelő kutatási irányok kiválasztására, kutatási tervek készítésére, azok végrehajtására és az eredmények értékelésére, az orvosbiológia-farmakológia specializációs modult teljesítő hallgatók képesek: – részt venni orvosbiológiai és farmakológiai kutatásokban, együtt működni a témában dolgozó orvosokkal, gyógyszerészekkel, vegyészekkel, – az életjelenségek molekuláris szintű értelmezésére, azok tanulmányozásához szükséges kísérleti irányok meghatározására, a kísérletek kivitelezésére, a kapott adatok értelmezésére.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes